tartuNLP/wikipedia-smugri-20251201 huggingface dataset:
Erki Savisaar

Erki Savisaar (sündinud 16. juunil 1978 Vastse-Kuustes) on Eesti poliitik, ettevõtja ja IT-spetsialist, XIII ja XIV Riigikogu liige ning alates 2. novembrist 2023 Vinni vallavanem, 18. novembrist 2021 kuni 3. juunini 2022 oli ta Eesti keskkonnaminister. 
Elulugu.
Savisaar lõpetas Tallinna Pedagoogikaülikoolis rakendusinformaatika eriala. Ta on töötanud Tallinna linnavalitsuses linnatranspordi IT-osakonna juhatajana.
2015. aastani oli Erki Savisaar Tallinna linnavolikogu liige. 2015. aasta Riigikogu valimistel pääses ta Keskerakonna nimekirjas parlamenti, kogudes Mustamäel ja Nõmmel 1862 häält, kuid ei kuulunud sel ajal erakonda.
Ta on 2. novembrist 2023 Vinni vallavanem. 10. veebruaril 2024 valiti ta Keskerakonna volikogu esimeheks.
Isiklikku.
Erki Savisaar on Edgar Savisaare poeg.
Beržėnai

Beržėnai (ka Beržėnai I) on küla Leedus Kelmė rajoonis Užventise vallas. Küla asub Venta jõe kaldal.
Esimest korda mainiti XV sajandil. XVII sajandil rajati sinna Beržėnai mõis. Nõukogude ajal asus seal kohaliku kolhoosi keskasula.
Beržėnai mõis

Beržėnai mõis (leedu keeles "Beržėnų dvaras") on endine mõis Leedus Kelmė rajoonis Užventise vallas Beržėnais.
Mõis rajati XVII sajandil, selle esimesed omanikud olid Szemetid. Aastal 1636 läks see Korffide, XVIII sajandi teisel poolel aga Gorskite valdusse. XIX sajandi alguses läks mõis Czapskite valdusse. Aastal 1926 tükeldati suurem osa mõisa valdustest talukruntideks, Czapskitele jäi vaid 80 hektarit maad.
Uusgooti stiilis peahoone valmis aastal 1840, seda rekonstrueeriti aastail 1885–1887. Ümberehitustööde projekti autor oli saksa arhitekt Karl Lorentz. Tänapäeval on hoone restaureeritud ja asub eravalduses.
Lisaks peahoonele on säilinud veel vahimajake ja teenijate maja, ait, sigala, kaks lauta, õllevabrik, pesuköök ja kabel. Ka on säilinud mõisa juures asuv park.
Billie Jean King Cup

Fed Cupi karikavõistlused ehk Fed Cup (aastani 1995 "Federation Cup") on iga-aastane riikide naiskondade võistkondlik võistlus tennises.
Seda korraldab Rahvusvaheline Tenniseföderatsioon.
Võistlused said alguse 1963. aastal, et tähistada 50. Rahvusvahelise Tenniseföderatsiooni aastapäeva.
Meistriliiga (jäähoki)

Meistriliiga (EML, sponsorluse tõttu tuntud ka kui Unibet Hokiliiga) on Eesti kõrgeima tasemega jäähokiliiga. Liigas osaleb kuus Eesti meeskonda.
Ajalugu.
Liiga moodustati hooajal 1990–91. Aastatel 1945–46 olid Eesti võistkonnad osalenud Eesti NSV meistrivõistlustel. Enne riigi annekteerimist ja liitmist Nõukogude Liiduga võisteldi Eesti meistrivõistlustel sõdadevahelises Eestis aastatel 1934–1940. Hooajal 2017–18 oli liiga tuntud kui "Nordic Power Hokiliiga". Aastatel 2018–23 oli liiga nimi "Coolbet Hokiliiga".
Narva PSK on alguses domineerinud liigas, võites esimesest 11 hooajast kuus esimest meistritiitlit ja kaheksa. Tartu Välk 494 on alates esimesest tiitlivõidust 1997. aastal olnud Meistriliiga stabiilselt edukaim meeskond liiga algusest peale, olles võitnud kokku üheksa meistritiitlit. HK Stars võitis aastatel 2005–2009 viie aasta jooksul neli tiitlit.
Hooajal 2022–23 omandas turniir rahvusvahelise staatuse, meistrivõistlustel osales seitse meeskonda: viis Eestist (HC Panter, Välk 494, Narva PSK, HC Everest, Viru Sputnik) ja 2 Lätist (HK Kurbads, HS Riga). Sel aastal võitis meistritiitli HK Kurbads.
Hooajal 2023–24 kandis liiga nime Unibet Hokiliiga, seitse aastat hiljem suutsid Narva hokimängijad võita Eesti meistritiitli ning esindavad riiki 2024–25 IIHF kontinentaalkarikal B-grupis, mille mängud peetakse Narvas.
Liiga säilitas oma nime ka hooajaks 2024–25. Eelmisel hooajal mänginud viiele meeskonnale lisandus pealinna HC Vipers.
Portugali presidendivalimised

Portugali presidendivalimised on Portugalis vastavalt põhiseadusele ja valimisseadusele korraldatavad valimised, millega valitakse Portugali riigipea ehk president. 
Viimased presidendivalimised toimusid Portugalis 24. jaanuaril 2021 ja siis valiti presidendiks tagasi Marcelo Rebelo de Sousa. Järgmised presidendivalimised Portugalis toimuvad jaanuaris 2026.
Valimiste kord.
Presidendivalimiste alused sätestab tänapäeval 1976. aasta põhiseadus.
President valitakse demokraatlikel, üldrahvalikel ja salajastel otsevalimistel, millel võivad osaleda vähemalt 18-aastased Portugali kodanikud, kellelt ei ole seaduslikus korras valimisõigust ära võetud. Presidendiks kandideerida võivad Portugali kodanikud, kellel on olemas valimisõigus ja kes on vähemalt 35-aastased.
Presidendi ametiaeg kestab viis aastat ja teda võib ametisse valida kaheks järjestikuseks ametiajaks. Sama isik võib saada presidendiks ka kolmandal korral, kuid tingimusel, et (1) see ei ole tema kolmas järjestikune ametiaeg; (2) ta ei osale presidendivalimistel enne vähemalt ühe viieaastase perioodi möödumist tema teisest ametiajast. Kui president astub ametist tagasi vabatahtlikult, ei saa ta uuesti presidendiks kandideerida tema tagasiastumisele järgneva viie aasta jooksul toimuvatel presidendivalimistel.
Sisuliselt tähendab see seda, et president, kes on olnud ametis kaks järjestikust ametiaega või lahkunud ametist vabatahtlikult, ei saa tavatingimustes uuesti presidendiametisse asuda enne kahe ametiaja (10 aasta) möödumist tema viimase ametiaja lõpust.
Presidendikandidaadiks saab esitada isikuid, kes on kogunud vähemalt 7500 ja mitte rohkem kui 15 000 registreeritud valija toetusallkirjad. Kandidaadid tuleb esitada ülemkohtule vähemalt 30 päeva enne valimiste kuupäeva. 
Presidendivalimised peavad toimuma vähemalt 60 päeva enne ametis oleva presidendi volituste lõppemist. Valituks osutunud kandidaat vannutatakse ametisse lahkuva presidendi ametiaja viimasel päeval. Kui presidendi ametikoht on valimiste toimumise ajal vakantne, peab valituks osutunud kandidaat andma ametivande valimistulemuste avaldamisele järgneva kaheksa päeva jooksul.
Doubs' departemangu haldusüksuste loend

Doubs' departemangu haldusüksuste loend toob ära kõik departemangu haldusüksused (alldepartemangud, kantonid ja vallad). Lisaks on toodud ka INSEE kood. 
Kantonid.
Departemangus on kokku 19 kantonit. Vald Besançon on jagatud mitme kantoni vahel. Igasse kantonisse mille vahel on vald jagatud kuulub ka kindel territoriaalne osa vallast. Kursiivis on toodud jagatud vallaga kantonite pindala kus puudub jagatud valla osa kantoni kogupindalast. 
Besançon.
Amancey kanton
Audeux' kanton
Baume-les-Damesi kanton
Besançon-Ida kanton
Besançon-Kirde kanton
Besançon-Loode kanton
Besançon-Lõuna kanton
Besançon-Lääne kanton
Besançon-Planoise kanton
Boussières'i kanton
Marchaux' kanton
Ornansi kanton
Quingey kanton
Rougemonti kanton
Roulansi kanton
Montbéliard.
Audincourt'i kanton
Clervali kanton
Étupes'i kanton
Hérimoncourt'i kanton
L'Isle-sur-le-Doubs' kanton
Maîche'i kanton
Montbéliard-Ida kanton
Montbéliard-Lääne kanton
Pont-de-Roide'i kanton
Saint-Hippolyte'i kanton
Sochaux-Grand-Charmonti kanton
Valentigney kanton
Pontarlier.
Levier' kanton
Montbenoît' kanton
Morteau' kanton
Mouthe'i kanton
Pierrefontaine-les-Varansi kanton
Pontarlieri kanton
Le Russey kanton
Vercel-Villedieu-le-Campi kanton
Põldohakas

Põldohakas ("Cirsium arvense") on korvõieliste sugukonda ohaka perekonda kuuluv kaheaastane rohttaim.
Põldohakas kasvab niiskematel niitudel ja puisniitudel, metsasihtidel ja -servadel ning veekogude kallastel.
Naftna Industrija Srbije

Naftna Industrija Srbije (Нафтна Индустрија Србије, lühend NIS) on Serbia nafta- ja gaasitootmisettevõte.
Ettevõtte peakorter asub Novi Sadis.
Ettevõtte suuremateks osanikeks on Gazprom Neft (56,15%) ja Serbia riik (29,87%).
2013. aastal töötas ettevõttes üle 7600 inimese. Samal aastal olid ettevõtte tulud 2,3 miljardit eurot, millega NIS oli Serbia ettevõtete seas esimene.
Kapuutsnastik

Kapuutsnastik ("Macroprotodon cucullatus") on "Colubridae" sugukonna maoliik.
Levila.
Neid madusid võib kohata Hispaanias, Portugalis, Lääne-Saharas, Marokos, Alžeerias, Tuneesias, Itaalias, Liibüas, Egiptuses ja Iisraelis.
I Don't Care

"I Don't Care" on Briti laulja Cheryli esitatud ja kirjutatud (kaasautor) laul, mis anti välja singli ja muusikavideona.
Macroprotodon brevis

Macroprotodon brevis on "Colubridae" sugukonna maoliik.
Klassifikatsioon.
"Macroprotodon brevis" alamliigid :
Levila.
Neid madusid võib kohata Marokos, Gibraltaril, Hispaanias ja Portugalis.
Eesti Jalgratturite Liit

Eesti Jalgratturite Liit (lühend EJL) on Eesti jalgrattaspordi alaliit. 
Liit koordineerib jalgrattaspordiga seotud tegevust Eestis.
EJL on liitude Union Cycliste Internationale (UCI) ja Union Européenne de Cyclisme (UEC) liige.
Eesti Jalgratturite Liidu peasekretär on Urmas Karlson ja president Raivo Rand.
Eure'i departemangu haldusüksuste loend

Eure'i departemangu haldusüksuste loend toob ära kõik departemangu haldusüksused (alldepartemangud, kantonid ja vallad). Lisaks on toodud ka INSEE kood. 
Kantonid.
Departemangus on kokku 23 kantonit. Vallad Évreux, Mesnils-sur-Iton ja Verneuil d'Avre et d'Iton on jagatud mitme kantoni vahel. Igasse kantonisse mille vahel on vald jagatud kuulub ka kindel territoriaalne osa vallast. Kursiivis on toodud jagatud vallaga kantonite pindala kus puudub jagatud valla osa kantoni kogupindalast. Jagatud vallad mille osad moodustavad ise kantoni jäävad andmete puudusel ilma pindala välja toomata.
Les Andelys.
Les Andelys' kanton
Écose kanton
Étrépagny kanton
Fleury-sur-Andelle'i kanton 
Gailloni kanton
Gaillon-Maa kanton halduskeskus puudub (prantsuse keeles "chef-lieu"), selle asemel kasutatakse terminit "bureau centralisateur", milleks on Gailloni valla keskus, ja vallast ei kuulu kantonisse territoriaalset ala
Gisorsi kanton
Louviers-Lõuna kanton 
Louviers-Põhja kanton
Lyons-la-Forêt' kanton
Pont-de-l'Arche'i kanton
Val-de-Reuili kanton
Bernay.
Amfreville-la-Campagne'i kanton
Beaumesnili kanton
Beaumont-le-Roger' kanton
Bernay-Ida kanton
Bernay-Lääne kanton
Beuzeville'i kanton
Bourgtheroulde-Infreville'i kanton
Brionne'i kanton
Broglie' kanton
Cormeilles'i kanton
Montfort-sur-Risle'i kanton
Pont-Audemeri kanton
Quillebeuf-sur-Seine'i kanton
Routot' kanton
Saint-Georges-du-Vièvre'i kanton
Thiberville'i kanton
Évreux.
Breteuili kanton
Conches-en-Ouche'i kanton
Damville'i kanton
Évreux-Ida kanton
Évreux-Lõuna kanton
Évreux-Lääne kanton
Évreux-Põhja kanton
Le Neubourgi kanton
Nonancourt'i kanton
Pacy-sur-Eure'i kanton
Rugles'i kanton
Saint-André-de-l'Eure'i kanton
Verneuil-sur-Avre'i kanton
Vernon-Lõuna kanton
Vernon-Põhja kanton
Planeetidegi vahel kehtib raskus

"Planeetidegi vahel kehtib raskus" on ansambli Sõpruse Puiestee 2011. aastal ilmunud album, millega tähistati 10 aasta möödumist ansambli tegevuse algusest. Albumil on 16 lugu, millest pooled on valik ansambli varasemast loomingust.
Seoane rästik

Seoane rästik ("Vipera seoanei") on soomuseliste seltsi rästiklaste sugukonna rästiku perekonna maoliik. 
Levila.
Seoane rästikut võib kohata Prantsusmaa edelaosas ja Hispaania ning Portugali põhjaosas. 
Kokkupuuted inimestega.
Inimeste suhtes on nad mürkmadudeks liigitatavad, kuna nende hammustus võib mürgistusseisundi esile kutsuda.
Seoane rästiku sülg.
Seoane rästiku toksiinina toimivat sülge on võimalik mürgistuse korral neutraliseerida on hariliku rästiku vastumürkidega. Seoane rästiku mürgistamisvõime on madalam kui "V. aspis zinniker" 'i ja hariliku rästiku mürgil.
Milano amfiteater

Milano amfiteater oli Vana-Rooma aegne Mediolanumi (tänapäeva Milano Itaalia põhjaosas) linnas asunud amfiteater.
Ajalugu.
Amfiteater ehitati Mediolanumi "Ticino värava" ("Porta Ticinese") lähedale 2. või 3. sajandil, mil linna majanduslik ja poliitiline tähtsus kasvas ja Rooma tähtsus vähenes. Rajatis jäi kasutusse seni kuni linn oli üks Lääne-Rooma keisririigi pealinnu ehk 4. kuni 5. sajandini. Seejärel see aga erinevatel põhjustel hüljati: kristlus surus peale võitlusareenil läbi viidud mängude lõpetamise ja keisririigi kriisi tõttu ei toodud enam sisse loomi, keda amfiteatris kasutati. Amfiteatrist sai seejärel aga juba 4. sajandil koht, kust võeti ehituskive (sh San Lorenzo basiilika ehitamisel).
Ehitis lammutati ajal, mil barbarid Mediolanumit ründasid – kuna see asus väljaspool linnamüüri, võisid ründajad seda tugipunktina kasutada. Ent selle sündmuse aeg on ebaselge: see võis toimuda aastal 402 kui visigoodid Itaaliasse tungisid, aastal 452, mil Itaalia põhjaosa rüüstas Attila või aastatel 535–554 toimunud Gooti sõja käigus.
Ehitus.
Amfiteatri vähesed säilinud osad on siiski võimaldanud arheoloogidel arvutada välja, et valmiskujul oli rajatis 129,5 meetrit pikk ja 109,3 meetrit lai. Amfiteatri võitlusareeni mõõtmed olid 71 x 41 meetrit.
Anastassija Gubanova

Anastassija Andrejevna Gubanova (vene keeles Анастасия Андреевна Губанова; sündinud 20. augustil 2000 Mednogorskis) on Venemaa iluuisutaja. 
Oma partneri Aleksei Sintsoviga saavutas ta neljanda koha 2015. aasta juunioride iluuisutamise maailmameistrivõistlustel Tondiraba jäähallis.
Renata Oganesjan

Renata Oganesjan (ukraina keeles Рената Оганесян; sündinud 2. märtsil 2001 Dnepropetrovskis) on Ukraina iluuisutaja.
Oma partneri Mark Bardeiga osales ta 2015. aasta juunioride iluuisutamise maailmameistrivõistlustel Tondiraba jäähallis.
Mednogorsk

Mednogorsk (vene keeles "Медногорск") on oblastilise alluvusega tööstuslinn Venemaal Orenburgi oblastis Kuvandõki rajoonis.
Aastal 1933 hakati ehitama vase-väävlikombinaati, selle ümber kujunes töölisasula. 8. aprillil 1939 anti Vene NFSV Ülemnõukogu Presiidiumi määrusega asulale linnaõigused, linna nimeks sai Mednogorsk.
Linna tähtsamateks tööstusettevõteteks on Mednogorski vase-väävlikombinaat ja Mednogorski elektrotehnikatehas Uralelektro.
Eesti Purjetamise Liit

Eesti Purjetamise Liit (lühend EPL) on Eesti purjespordiga ja huvimeresõiduga tegelev ühendus. 
Eesti Jahtklubide Liit asutati 2. aprillil 1989 ja see on 1928. aastal asutatud Eesti Jahtklubide Liidu õigusjärglane. 21.05.2025 otsustati muute Eesti Jahtklubide Liit - Eesti Purjetamise Liiduks.
Põhikirja järgi on ühenduse eesmärkide hulgas purjespordi ja huvimeresõidu arendamine Eestis ning purjespordi arendamise kaudu tipp-, võistlus- ja rahvaspordi tasemel sportlike eluviiside propageerimine.
Eesti Jahtklubide Liit ühendab Eesti jahtklubisid ja klassiliite.
Rally Estonia

Rally Estonia on Lõuna-Eestis toimuv autorallivõistlus. Tegu on suurima Baltimaades korraldatava rallivõistlusega. Ralli toimub Lõuna-Eesti kruusateedel, võistluskeskus on Tartus (varem on olnud Otepääl). 2020. aastal on kavas Rally Estonia WRC-sarja etapp.
Esimene Rally Estonia toimus 2010. aastal ning on sest peale toimunud igal aastal, välja arvatud 2017. aastal. Aastatel 2014–2016 oli ralli Euroopa autoralli meistrivõistluste etapp, 2019. aastal oli Rally Estonia Autoralli maailmameistrivõistluste (WRC) ametlik promotsiooniralli. 
2020. aastal liitus Rally Estonia WRC-sarjaga, millega jätkati koroonapandeemia tõttu katkenud rallihooaega. Eestist sai 33. riik, kes on võõrustanud ralli MM-etappi, sealhulgas olles esimene Baltimaades.
Janis Rozentāls

Janis Rozentāls (18. märts 1866 – 8. jaanuar 1917 Helsingi) oli läti maalikunstnik.
Janis Rozentāls alustas kunstiõpinguid Riias saksa kaubanduskoolis. 1888. aastast oli ta vabakuulaja Peterburi Kunstiakadeemias, seejärel jätkas õpinguid samas Vladimir Makovski käe all. Õpingute ajal tegutses koos teiste lätlastest üliõpilastega kunstiringis Rūķis (Kääbus). 1894. aastal valmis diplomitööna maal "Kirikust". Lõpueksami sooritas 1896. aastal.
Pärast õpinguid elas vaheldumisi Peterburis ja Lätis, reisis palju Euroopas. Aastast 1901 elas Riias, kus aastail 1905–1906 töötas kunstiõpetajana B. Blumi erakunstikoolis ja 1906–1910 Riia kunstikoolis.
Janis Rozentāls oli 1903. aastast abielus soome laulja Elli Forsselliga. Neil oli kolm last: Laila, Irja ja Miķelis. Majas aadressil Alberta iela 12, kus aastail 1904–1914 kunstnik perega elas, asub nüüd Jānis Rozentālsi ja Rūdolfs Blaumanise muuseum. 
Rozentāls suri Soomes Helsingis, kuhu ta oli perega 1915. aastal elama asunud. 1920. aastal viidi ta põrm kodumaale ja maeti Riia metsakalmistule.
1936. aastal püstitati rahvuskunstimuuseumi ette Rozentālsi mälestusmärk (skulptor Burkards Dzenis). Tema mälestusmärk on ka Salduses. 
Looming.
Janis Rozentāls oli väga mitmekülgne. Tema loomingusse kuuluvad maastiku- ja olustikumaalid, portreed. Ta viljeles ka graafikat, illustreeris raamatuid ja ajakirju.
Radmila Šekerinska

Radmila Šekerinska Jankovska (makedoonia keeles Радмила Шекеринска Јанковска; sündinud 10. juunil 1972 Skopjes) on Põhja-Makedoonia poliitik.
Ta oli novembrist 2006 kuni 2009. aasta maini Makedoonia Sotsiaaldemokraatliku Liidu liider. Ta oli Makedoonia peaministri kohusetäitja 12. maist 12. juunini 2004 ja sama aasta 3. novembrist 15. detsembrini.
Alates 1. juunist 2017 on ta Makedoonia kaitseminister.
Oleg Brõžak

Oleg Brõžak (ukraina Олег Брижак; 27. oktoober 1960 – 24. märts 2015) oli Kasahstanist pärit ukrainlasest Saksamaa ooperilaulja (bass-bariton). 
Ta lõpetas Karaganda muusikakooli bajaaniklassi ning Alma-Ata konservatooriumi soololaulu klassi. 
Pärast õpinguid töötas ta kaks aastat lauluõpetajana, 1980. aastate lõpul oli ta Lvovi ja Tšeljabinski ooperiteatrite solist.
Seejärel töötas ta kuni 1991. aastani Peterburi Glinka-nimelise Kapelli solistina.
1991 kolis laulja Saksamaale ning oli kuni 1996. aastani Karlsruhe Riigiteatri solist. 1996 sai temast Saksa Rahvusooperi solist. 
Ta gastroleeris paljudes riikides. 
Brõžaki viimane esinemine ooperiteatris toimus Barcelonas, kus ta laulis Richard Wagneri ooperis "Ziegfrid".
Brõžak hukkus Germanwingsi lennuõnnetuses.
Neeme tee

Neeme tee on Lääne-Viru maakonnas Haljala vallas Karepal asuv tee. Neeme tee on Haljala valla avalik tee.
Neeme tee algab Karepa sadama teelt, kulgeb kagu suunas ja on ligikaudu 600 meetrit pikk. Tee ületab Karepa oja. Neeme teelt pääseb jala Karepa neemele.
Tee sai nime 28. aprillil 2009.
Rahvamaja tee

Rahvamaja tee on tee Lääne-Viru maakonnas Haljala vallas Karepal. Rahvamaja tee on Haljala valla avalik tee.
Rahvamaja tee algab Võle–Vainupea–Kunda maanteelt Karepa rahvamaja juurest, kulgeb edela suunas ja on ligikaudu 430 meetrit pikk.
Tee sai nime 28. aprillil 2009.
Karepa neem

Karepa neem on Soome lahte ulatuv neem Lääne-Viru maakonnas Haljala vallas Karepa külas.
Neeme geograafilised koordinaadid on .
Laikneeme tee

Laikneeme tee on tee Lääne-Viru maakonnas Haljala vallas Karepal. Laikneeme tee on Haljala valla avalik tee.
Laikneeme tee algab Võle–Vainupea–Kunda maanteelt ja kulgeb põhja–loodesuunaliselt paralleelselt Selja jõega jõesuu ja Karepa ranna suunas. Laikneeme tee on ligikaudu 510 meetrit pikk, sellest esimesed 50 meetrit asfaltbetoonkattega, edasi kruusakattega. Laikneeme tee ääres asub Kalame talumuuseum.
Tee sai nime 6. novembril 2009.
Karepa sadama tee

Karepa sadama tee on Lääne-Viru maakonnas Haljala vallas Karepal asuv tee. Karepa sadama tee on Vihula valla avalik tee.
Karepa sadama tee algab Võle–Vainupea–Kunda maanteelt Karepa rahvamaja juurest ja kulgeb kirde suunas Karepa sadamasse. Tee on ligikaudu 1,16 kilomeetrit pikk. Karepa sadama tee äärde jääb Kullo noortelaager.
Türineeme

Türineeme on Soome lahte ulatuv neem Lääne-Viru maakonnas Haljala vallas Karepa külas.
Neeme geograafilised koordinaadid on .
Neemel asuvad endise nõukogude piirivalve rajatised, neeme idaküljel asub Karepa sadam ja muul.
2013. aastal korraldas Eesti Arhitektide Liit Türineemel asuva Karepa piilkonnamaja kinnistu ja sadamahoone arhitektuurivõistluse, mis oli esimene Eesti Arhitektide Liidu korraldatud avalik arhitektuurivõistlus eramule. Võistluse võitis arhitektide Joel Kopli ja Koit Ojaliiva võistlustöö.
Karepa rahvamaja

Karepa rahvamaja on rahvamaja Lääne-Virumaa maakonnas Haljala vallas Karepa külas.
Rahvamaja asub Võle–Vainupea–Kunda maantee ja Rahvamaja tee ristil.
Karepa rahvamaja ehitasid Karepa külaelanikud talgute korras 1938. aastal. Hoone oli varem Rutja supelhoone, mis võeti koost, toimetati Karepale ja pandi seal uuesti kokku.
Rahvamaja taastati 2003. aastal samuti talgute korras. Rahvamaja omanik ja haldaja on Karepa kandi elanikke ühendav Karepa Selts.
Karepa rahvamajas on eksponeeritud kunstnik Valli Lember-Bogatkina maal "Jumal ütles Noale". 2010. aastast kaunistab rahvamaja tekstiilidisainer Elna Kaasiku loodud gobelään lavapannoo “Kodurand”. 
Karepa rahvamaja juures on Valli Lember-Bogatkinale pühendatud pink.
Karepa algkool

Karepa algkool oli aastatel 1919–1962 Karepa külas tegutsenud algkool.
Karepa algkool asutati 1919. aastal Rutjal. Karepale koliti 1920. aastal. Kool oli algselt kolmeklassiline. 1930. aastatel muudeti algkool kuueklassiliseks, kuid Karepal asusid vaid I, III ja V klass. II, IV ja VI klass asusid Seljal.
1935. aasta jaanuaris peatati õppetöö koolis üheks nädalaks, et takistada leetrite kiiret levikut, kui pooled kooli õpilastest – arvuliselt 13 – olid juba haigestunud.
Karepa koolis on õppinud ajakirjanik Ott Kool ja kultuuritegelane Arno Kasemaa.
Karepa algkooli juhatajad on olnud Juliane Melanie Peterson-Sikk (1920–1934), Marta Tambik (1934), Leida Hein (1934–1937), Marge Kilkson-Paluri (1937), Ella Puusepp, Salme Tammin, Ärna Linnuste, Helga Esberg, Emilie Viira ja Elli Kasemaa (1947–1962).
Karepa algkooli tegevus lõpetati 1962. aastal.
Endises Karepa algkooli hoones asub nüüd Karepa raamatukogu. Kooli 80. aastapäeval 1999. aastal avati endise koolimaja seinal mälestustahvel.
Karepa sadam

Karepa sadam on sadam Lääne-Viru maakonnas Haljala vallas Karepa külas Türineeme poolsaare idakaldal. 
Sadam on olnud kasutusel kalasadamana. Sadama rajatised on ehitatud kolhooside algaastatel ja praeguseks lagunenud. Nõukogu perioodil oli Karepal algul Gorki-nimelise kalurikolhoosi (1945–1976), hiljem Kirovi-nimelise kalurikolhoosi brigaadikeskus ja sadam.
Sadama juures on madal kivimuul. Nüüdisajal ei ole Karepa sadam kantud sadamaregistrisse.
2013. aastal kehtestas Vihula vallavolikogu Karepa sadama detailplaneeringu, mille järgi on kavandatud sadama väljaehitamine harrastuskalurite väikesadamaks S3. Planeeringu järgi rajatakse seisukai 16 paadile ja teeninduskai kolmele silduvale paadile.
2013. aastal korraldas Eesti Arhitektide Liit Türineemel asuva Karepa piilkonnamaja kinnistu ja sadamahoone arhitektuurivõistluse.
Teet Veispak

Teet Veispak (sündinud 25. septembril 1955) on eesti ajaloolane ja kultuuritegelane.
Ta lõpetas 1979. aastal Tartu Riikliku Ülikooli ajalooteaduskonna. 
Töö.
Teet Veispak on töötanud Eesti NSV Teaduste Akadeemia Ajaloo Instituudi teaduri ja direktorina, Ajaloo Instituudi direktori kohusetäitjana, Rakvere Muuseumi teaduri, näitustekorraldajana ja teadusdirektorina ning Virumaa Muuseumid SA Kalame talumuuseumi näituste kuraatorina.
Karepa Selts

Karepa Selts on mittetulundusühing Karepa piirkonna kohaliku arengu edendamiseks.
Karepa Selts moodustati 2003. aastal varasema Karepa raamatukogu sõprade seltsi õigusjärglasena. Selts hõlmab üheksa küla – Toolse, Tidriku, Karepa, Rutja, Eisma, Andi, Kiva, Vainupea ja Pajuveski – elanikke. 
Seltsil on umbes 60 liiget. Seltsil on viieliikmeline juhatus, juhatuse esimees on Jüri Sikkut.
2004. aastast kuulub Karepa Seltsile Karepa rahvamaja. Selts korraldab rahvamajas näitusi, etendusi, teatriõhtuid, pidusid.
Karepa Selts korraldab igal aastal Karepa kodukandipäevi. Seltsi koordineerimisel on koostatud Karepa piirkonna külade arengukava.
Karepa Selts on MTÜ Arenduskoda liige.
Rakvere Muuseum

Rakvere Muuseum oli muuseum Lääne-Viru maakonnas, mis tegutses aastatel 1927–2002.
Rakvere Muuseum asutati 1927. aastal, mil kinnitati Rakvere Muuseumi Seltsi põhikiri.
2001. aastal oli Rakvere muuseumil neli filiaali: 
2002. aastal moodustati sihtasutus Virumaa Muuseumid, millega Rakvere Muuseum ja selle filiaalid liideti.
Kalle Köhler

Kalle Köhler (sündinud 3. veebruaril 1976) on Eesti sõjaväelane, endine Kaitseliidu Tartu maleva pealik.
Isiklikku.
Kalle Köhler on abielus, tal on neli last.
Silmuköök

Silmuköök on silmude küpsetamiseks kasutatav ahjuga hoone.
Ainus Eestis teadaolev säilinud silmuköök asub Karepal Kalame talumuuseumis Selja jõe ääres endises kalamehe talus. Kalame talu silmuköök on kantud ehitismälestisena kultuurimälestiste riiklikku registrisse.
Kalame talu silmuköök on õhukestest tahutud paekividest laotud, laastudega kaetud viilkatusega hoone. Silmuköögis on lahtise koldega ahi, kus saab raudrestil silmusid röstida. Usutavasti kasutasid silmukööki varem ka teised piirkonna kalamehed.
Eesti Ragbi Liit

Eesti Ragbi Liit (inglise keeles "Estonian Rugby Union", lühend "ERU") on Eesti ragbi alaliit. 
Liit koordineerib ragbiga seotud tegevust Eestis.
ERU asutati oktoobris 2007.
Rain Kurg

Rain Kurg (sündinud 17. detsembril 1980 Paides) on eesti ragbimängija ja sporditegelane. 
Ragbit hakkas ta mängima 2005. aastal. 
Ta võitis 2008. aastal võistkonnaga Tallinna RFC Eesti meistrivõistlused ja 2009. aastal sai võistkonnaga Paide RFC meistrivõistlustel hõbeda. 
Ta on Tallinna RFC asutajaid. Ta on 2007. aastal asutatud Eesti Ragbiliidu asutajaid.
Tallinna Kalev RFC

Tallinna Kalev RFC (varem "Tallinn Sharks RFC") on Tallinnas asuv Eesti ragbiklubi.
Klubi asutati 2006 nime all "Tallinn Sharks RFC". 2013 sai klubi nimeks Tallinna Kalev RFC.
Tartu Rugby Klubi Lelo

Tartu Rugby Klubi "Lelo" on Tartus asuv Eesti ragbiklubi. Klubi nimi "Lelo" viitab klubi Gruusia päritolule. Klubi treener on grusiin Zaza Dzidzadze.
Klubi asutati 2008.
Elna Kaasik

Elna Kaasik (sündinud 16. novembril 1957) on eesti tekstiilikunstnik.
1983. aastal lõpetas Eesti Riikliku Kunstiinstituudi tekstiili eriala.
1993. aastast töötanud Eesti Kunstiakadeemia õppejõuna, olnud Viru VIll OÜ juhataja ja Elnadisain OÜ disainer.
Loonud vaipu ja interjööritekstiilidena kasutatavaid kootud maalilisi kangaid.
Eesti Tekstiilikunstnike Liidu ja Eesti Disainerite Liidu liige.
Eesti-Jaapani Assotsiatsiooni juhatuse liige (varem direktor ja asepresident).
Eesti Sulgpalliliit

Eesti Sulgpalliliit (ka "Eesti Sulgpalliföderatsioon") on Eesti sulgpalli alaliit. 
Liit koordineerib sulgpalliga seotud tegevust Eestis.
Liidu ajalugu ulatub aastasse 1964, kui asutati "Eesti NSV Sulgpalliföderatsioon", mis 25. oktoobril 1989 reorganiseeriti "Eesti Sulgpalliföderatsiooniks".
Liit kuulub aastast 1992 nii Rahvusvahelisse Sulgpalliföderatsiooni (IBF) kui ka Euroopa Sulgpalli Liitu (EBU).
Meistriliiga (saalihoki)

Meistriliiga Eesti klubisaalihoki kõrgeim liiga, mis kannab aastast 2019 nime PAF Saalihoki liiga.
Aastast 1995 korraldab liigamänge Eesti Saalihoki Liit. Meistriliiga mänge peetakse aastast 1995.
Samuel Golomb

 
Samuel Golomb (sündinud 17. jaanuaril 1957) on Eesti haridus- ja kultuuritegelane, ajakirjanik ja toimetaja.
Golomb lõpetas 1973. aastal Rakvere 2. Keskkooli, 1981. aastal Moskva Riikliku Kultuuriinstituudi kultuuri- ja haridustöö korraldamise erialal.
Ta on töötanud Rakvere teatris lavatöölisena ja abikoosseisu näitlejana, Tapa Raudteelaste Kultuurimajas kunstilise juhina ning Vinni Näidissovhoostehnikumis klubi juhatajana. Samuti on ta olnud Rakvere kutsekeskkooli, Rakvere õhtukeskkooli ja Aaspere Põhikooli õpetaja ning Aaspere Põhikooli direktor.
2009. aasta sügisel oli ta lühikest aega Tallinna Juudi kooli direktor.
Golomb on vabakutseline ajakirjanik, meelelahutusürituste korraldaja, tseremooniate läbiviija, reklaamikonsultant ning päeva- ja õhtujuht. Ta on olnud valla- ja linnalehtede toimetaja Tapal, Tartus, Kiviõlis, Kundas, Lüganusel ja Mäetagusel ning tõlgib eesti-vene/vene-eesti tõlkesuunal. 
Isiklikku.
Samuel Golomb on isa poolt eestlane, tema ema oli Läti juut, kes tuli Eestisse 1930. aastail. Tal on Eesti kodakondsus ja ta on saanud venekeelse hariduse.
Golomb on filatelist ja filateelia populariseerija. Tal on kaks poega ja üks tütar.
Eesti naiste võrkpallikoondis

Eesti naiste võrkpallikoondis on Eesti naiste esindusvõistkond võrkpallis. Koondise liikmed valib välja peatreener ning seda haldab Eesti Võrkpalli Liit.
Naiste võrkpallikoondis alustas tegevust aastal 2003 ning tegutses aastani 2008, misjärel tekkis koondise tegevuses nelja-aastane seisak. Koondis jätkas tegevust 2012. aastal, mil treeneriameti võttis üle Peeter Vahtra.
2019. aastal jõuti esimest korda Euroopa meistrivõistlustele.
2024. aastal sai Eesti võrkpallinaiskonna uueks peatreeneriks endine abitreener Andres Toobal.
Ajalugu.
2016. aastal oli koondise peatreener Marko Mett, abitreener Argo Arak, kehalise ettevalmistuse treener Indrek Verro, statistik Mihkel Sagar, füsioterapeut Ivar Vähi, massöör Kardo Kõresaar, võistkonna esindaja Andrei Ojamets.
2017. aastast oli koondise peatreener Andrei Ojamets, abitreener Marko Mett, füsioterapeut Hardi Paas ja statistik Mihkel Sagar.
29. detsembril 2019 avaldati, et uueks peatreeneriks sai itaallane Lorenzo Micelli, kes ootamatult loobus koondise juhendamisest 2022 kevadel. Tema asemel hakkas juhendama naiskonda endine abitreener Alessandro Orefice, kelle juhendamisel võideti 2023. aastal Euroopa Hõbeliiga ning osaleti korrandajatena 2023. aasta Euroopa meistrivõistluste finaalturniiril. 2024. aasta alguses teatati, et ta lepingut ei pikenda ning asub juhendama Sloveenia naiste võrkpallikoondist. 2024. aasta veebruaris teatati, et uueks naiskonna peatreeneriks saab Andres Toobal.
Koondis.
Mängijad.
Järgnevad mängijad on Eesti naiste võrkpallikoondises 2025. aasta 2026-EM valikmängudel.
Hiljutised koondislased.
Järgnevad mängijad on olnud koondises viimase aasta jooksul (2025. aasta seisuga):
Personal.
Järgnev personal on Eesti võrkpallinaiskonna juures 2025. aasta 2026-EM valikmängudel.
Germanwings

Germanwings GmbH oli Saksamaa odavlennufirma, mille peakorter asus Kölnis. Ettevõtte omanik oli Lufthansa. Peamised sõlmlennujaamad asusid Kölni-Bonni, Stuttgardi, Hamburgi, Berliini Tegeli, Düsseldorfi, Hannoveri ja Dortmundi lennujaamades.
Oktoobris 2015 alustati lennufirma liitmist Eurowingsiga, mis lõpetatakse 2016. aasta jooksul.
Ludvik Aškenazy

Ludvik Aškenazy (24. veebruar 1921 Český Těšín – 18. märts 1986 Bolzano) oli tšehhi kirjanik ja ajakirjanik.
Ta sündis aastal 1921 Český Těšínis (asub praeguse haldusjaotuse järgi Morava-Sileesia maakonnas Tšehhis) tšehhi-juudi segaperekonnas. Ta õppis lühikest aega Lvivi ülikoolis slaavi filoloogiat. Aastal 1939, pärast Lääne-Ukraina ühendamist Nõukogude Liiduga, deporteeriti ta Kasahstani. Teisest maailmasõjast võttis ta osa 1. Tšehhoslovakkia armeekorpuses (juhiks Ludvík Svoboda).
Isiklikku.
Tema abikaasa Leonie (1916–1986) isa oli kirjanik Heinrich Mann.
Bigbank Tartu

Bigbank Tartu (kuni 2012 "Tartu Pere Leib") on Tartus asuv Eesti võrkpalliklubi. Võrkpalliklubi asutati aastal 1999, kui võeti üle võrkpalliklubi Tartu Ösel Foods ning klubi haldab MTÜ Duo Spordiklubi. Klubi asutamisest saati on osaletud Eesti meistrivõistlustel ning alates Balti liiga loomisest (2005/06) ka selles liigas. Eurosarjades on osaletud juhuslikult. Alates hooajast 2010/11 on meeskonna kodusaaliks olnud Tartu Ülikooli spordihoone.
Ajalugu.
Tartu Pere Leib asutati 1999. aastal, kui endine Tartu esindusklubi (ja viimase kahe hooaja Eesti meister) Tartu Ösel Foods kaotas peasponsori. Alari Jõesaare ja Raivo Simsoni eestvedamisel leiti uued väiksemad toetajad, nimitoetaja Pere Leib ning sisuliselt sama meeskond jätkas uue nime all linna esindamist. Esindusmeeskond kuulub sellest ajast SK Duo alla.
2011/12 hooaja järel loobus klubi toetamisest senine nimitoetaja Pere Leib. 2012/13 hooaja algusest on meeskonna nimitoetajaks olnud Bigbank ning esindusmeeskonna nimeks Bigbank Tartu.
2023/24 hooaja lõpus teatas klubi juht Alari Jõesaar, et taandub võrkpallist ning annab selle rolli üle pikaaegsele meeskonna mänedžerile Hendrik Rikandile.
Meeskondlikud saavutused.
Balti liiga
Eesti meistrivõistlused
Balti turniir
Eesti karikavõistlused
Koosseisud.
2025/26 hooaja koosseis.
Alljärgnev koosseis esindab klubi hooajal 2025/26.
Eesti meistritiitli võitnud koosseisud.
1 Rait Rikberg2 Priit Luik3 Rain Värton6 Rain Raud7 Argo Meresaar 9 Karl Jaani12 Veiko Tihemets13 Ragnar Pähn15 Martin Ruul16 Raivo Simson2011 Marek Pihlak1202 Martti Rosenblatt1789 Vjačeslavs GrimailovsPeatreener: Urmas TaliAbitreener: Peep Päll
Artis CaicsSiim EnnemuistAts HornLauris IecelnieksMartti JuhkamiKristo KolloPriit Luik Elia LullaTaavi NõmmistuRait RikbergMartin RuulKevin SooPeatreener: Rainer VassiljevAbitreenerid: Raivo Simson, Oliver Lüütsepp
1 Rait Rikberg2 Kristo Kollo3 Taavi Nõmmistu4 Renee Teppan5 Argo Meresaar 6 Mart Naaber7 Kevin Soo8 Artis Caics9 Andres Toobal13 Karl Jaani15 Taavi Arula1202 Robert Täht1333 Henri TreialPeatreener: Andrei OjametsAbitreener: Oliver Lüütsepp
1 Rait Rikberg3 Sander Lepp4 Märt Tammearu5 Kert Toobal 6 Siim Päid7 Kevin Soo9 Hergo Hansman10 Stefan Kaibald11 Siim Tammearu13 Ronald Järv18 Siim Põlluäär21 Alex Saaremaa1202 Albert HurtPeatreener: Alar RikbergAbitreener: Argo Meresaar
1 Rait Rikberg2 Albert Hurt3 Taavet Leppik5 Kert Toobal 6 Martti Juhkami7 Kevin Soo9 Hergo Hansman13 Ronald Järv17 Allar Keskülla18 Alex Saaremaa20 Tamur Viidalepp33 Valentin Kordas66 Siim Päid99 Mart NaaberPeatreener: Alar RikbergAbitreener: Oliver Lüütsepp
1 Rasmus Meius2 Silver Maar3 Taavet Leppik5 Kusti Nõlvak6 Martti Juhkami 7 Kevin Soo8 Romi Aros10 Stefan Kaibald11 Aleksander Eerma19 Robin Rohula21 Jack Williams23 Rico Wardlow25 Valentin Kordas99 Mart NaaberPeatreener: Alar RikbergAbitreener: Andrei Ojamets
Eesti Digiraamatute Keskus

Eesti Digiraamatute Keskus OÜ (lühend EDRK) on Eesti ettevõte, mis on asutatud 2010. aastal, asub Tallinnas ning tegeleb e-raamatute valmistamise ja müügiga.
Firma pakub traditsioonilistele kirjastustele võimalust valmistada väljaannete trüki- või käsikirjafailidest e-raamatuid ja neid EDRK loodud müügiplatvormi kaudu turustada. Samuti võivad oma teoseid EDRK kaudu e-raamatuna välja anda ka autorid ise. Ettevõttel on ka e-pood, kust EDRK valmistatud ja vahendatud väljaandeid saab osta ilma vahendajateta.
Ettevõtte sisujuht on tõlkija Eva Kolli.
Vihula külanõukogu

Vihula külanõukogu oli külanõukogu Rakvere rajoonis.
Vihula külanõukogu moodustati 13. septembril 1945 Virumaa Vihula valla koosseisus, kuhu lisaks Vihula külanõukogule kuulusid veel Annikvere külanõukogu ja Karula külanõukogu. Vihula külanõukogu oli Vihula valla osa kuni valla likvideerimiseni 1950. aastal. 26. septembril 1950 moodustati Loksa rajoon ja Vihula külanõukogu arvati Loksa rajooni koosseisu. Loksa rajoon likvideeriti 1957. aastal ja Vihula külanõukogu kuulus seejärel Rakvere rajooni koosseisu.
1960. aastani tegutses Vihula külanõukogu endises Vihula vallamajas.
1960. aastal Vihula külanõukogu likvideeriti ning territoorium jagati Haljala, Kunda ja Viitna külanõukogu vahel.
Vihula külanõukogu moodustati uuesti Eesti NSV Ülemnõukogu Presiidiumi 31. märtsi 1972 seadlusega Haljala, Kunda ja Viitna külanõukogu maadest.
12. detsembrist 1991 moodustati Vihula külanõukogu ja Võsu alevinõukogu ühendamisel Vihula vald ning Vihula külanõukogu likvideeriti.
VK Selver Tallinn

VK Selver Tallinn (lühemalt Selver Tallinn, Tallinna Selver) on Tallinnas asuv Eesti võrkpalliklubi.
2022. aasta kevadel teatati, et Selver Tallinna ja TalTechi võrkpalliklubi esindusmeeskonnad liituvad. Ühinenud meeskond kannab nime Selver/TalTech.
Ajalugu.
Klubi asutati 2000. aastal, kandes siis nime "Audentese Võrkpalliklubi" ("Audentese VK"). Võrkpalliklubi nimisponsor on Selver. Aastatel 2000–2022 osales esindusklubi Eesti kõrgeimas sarjas ja Balti liigas. Sellel perioodil võitis klubi 9 korda Eesti meistritiitli, 7 korda Eesti karika ja 7 korda ka Balti meistritiitli. Alates hooajas 2022/23 esindusklubi meistriliigas ei osale, kuid edasi tegeletakse noortetööga.
Meeskondlikud saavutused.
Balti liiga
Eesti meistrivõistlused
Eesti karikavõistlused
Koosseisud.
Eesti meistritiitli võitnud koosseisud.
1 Andris Õunpuu5 Konstantin Tšernilovski6 Keith Pupart7 Rivo Vesik8 Jarmo Neuhaus9 Kristjan Sikaste10 Sten Esna11 Raimo Pajusalu12 Janis Sirelpuu13 Veiko Lember14 Markus Tammaru15 Igor MirošnitšenkoPeatreener: Juha LanttoAbitreener: Raul Reiter
1 Andris Õunpuu2 Toni Kankaanpää3 Ardo Kreek4 Asko Esna5 Konstantin Tšernilovski6 Keith Pupart8 Jarmo Neuhaus9 Kristjan Sikaste10 Tsvetan Hristov13 Veiko Lember14 Markus Tammaru17 Martti RosenblattPeatreener: Avo KeelAbitreener: Raul Reiter
1 Andris Õunpuu4 Asko Esna7 Kristjan Õuekallas8 Jarmo Neuhaus9 Kristjan Sikaste11 Agris Leitis13 Veiko Lember 17 Martti Rosenblatt1345 Ardo Kreek1911 Keith Pupart2011 Janis SirelpuuPeatreener: Avo KeelAbitreener: Raul Reiter
1 Meelis Kivisild2 Siim Ennemuist4 Asko Esna5 Argo Meresaar6 Jaanus Nõmmsalu8 Jarmo Neuhaus11 Agris Leitis13 Veiko Lember 15 Artjoms Andilevko17 Martti Rosenblatt1911 Keith Pupart2011 Janis SirelpuuPeatreener: Avo KeelAbitreener: Raul Reiter
1 Meelis Kivisild2 Kusti Nõlvak3 Taavi Nõmmistu4 Timo Tammemaa5 Argo Meresaar7 Kristjan Õuekallas8 Artjoms Andilevko11 Deniss Petrovs13 Austris Štals14 Mathias Loftesnes15 Jarmo Neuhaus16 Allar Uuetoa17 Martti Rosenblatt18 Mikk Markus Sihver19 Märt Pajusalu2011 Martin RuulPeatreener: Avo KeelAbitreener: Raul Reiter
Meelis KivisildTimo TammemaaArgo Meresaar Kristjan ÕuekallasDeniss PetrovsMathias LoftesnesMartti RosenblattAsko EsnaMartti KeelDmitro PašitskiiHindrek PulkPeatreener: Avo KeelAbitreenerid: Raul Reiter, Tarmo Tiits
1 Meelis Kivisild3 Martti Keel4 Timo Tammemaa5 Argo Meresaar 6 Martti Juhkami7 Kristjan Õuekallas8 Reimo Rannar9 Andri Aganits10 Denis Losnikov11 Hindrek Pulk12 Ronald Järv13 Asko Esna15 Helar JalgMarkkus KeelOliver OravPeatreener: Avo KeelAbitreener: Raul Reiter
2 Tauno Lipp3 Mihkel Tanila4 Reimo Rannar5 Oliver Orav6 Karli Allik7 Denis Losnikov8 Martti Rosenblatt9 Andres Toobal10 Johan Vahter11 Magnus Kallas12 Renet Vanker13 Ragnar Kalde15 Helar Jalg24 Lincoln WilliamsSiim MellesPeatreener: Rainer VassiljevAbitreener: Raul Reiter
2 Tauno Lipp3 Mihkel Tanila4 Reimo Rannar5 Oliver Orav6 Dmitro Dolgopolov7 Denis Losnikov8 Karli Allik9 Siim Melles10 Siim Ennemuist11 Sten Vahtras12 Renet Vanker14 Albert Hurt15 Kevin Õun16 Mihkel Varblane18 Rauno Tamme24 Lincoln WilliamsPeatreener: Rainer VassiljevAbitreenerid: Raul Reiter, Indrek Verro
Trbovlje

Trbovlje on linn Sloveenia keskosas, Trbovlje valla keskus. Linn asub Sava jõe vasakkaldal. Trbovlje sai linnaõigused 1952. aastal.
Esimesed kirjalikud teated pärinevad aastatest 1220–1230. Asula on läbi aegade kandnud nimesid Prefeul, Prevuol, Trevol, Triuella, Trefeul, Treboule ja lõpuks Trbovlje.
Suurema tähenduse omandas piirkond 19. sajandi alguses, kui 1804. aastal rajati esimene söekaevandus. Pärast 1849. aastat, kui rajati raudtee Ljubljanasse, on Trbovlje olnud oluline kaevandus- ja tööstuspiirkond.
Trbovlje sõpruslinn on Prantsuse linn Sallaumines, mille järgi on nimetatud ka üks Trbovlje tänav.
Pärnu VK

Pärnu Võrkpalliklubi on Pärnus asuv Eesti võrkpalliklubi. Klubi on alates 1991. aastast osalenud Eesti meistrivõistlustel ning alates Balti liiga loomisest (2005/06) ka selles liigas. Eurosarjades on osaletud periooditi. Alates hooajast 2010/11 on meeskonna kodusaaliks olnud Pärnu spordihall.
Meeskondlikud saavutused.
Balti liiga
Eesti meistrivõistlused
Eesti karikavõistlused
Koosseisud.
2025/26 hooaja koosseis.
Alljärgnev koosseis esindab klubi hooajal 2025/26.
Eesti meistritiitli võitnud koosseisud.
Andres ArjakasIgor DoroštšenkoHendrik IgastaValdo JärvekülgKristjan KaisKaido KasemetsErkki KibbermannJanno KülaotsTiit LindmaaMehis MerilaineAivar RätsepAko SalurMati ÜürikeAndrei Ojamets (mängiv treener)
Avo Keel Argo MeresaarValts MihelsonsJaanus NõmmsaluKristjan ÕuekallasRaimo PajusaluMait PärgMihkel RoosmeKert ToobalRivo VesikRaimonds VildePeatreener: Andrei OjametsAbitreener: Raul Reiter
Sten EsnaAvo KeelArgo MeresaarJaanus NõmmsaluKristjan ÕuekallasRaimo PajusaluKirill PlešakovKert Toobal Rivo VesikAustris ŠtalsPeatreener: Andrei OjametsAbitreener: Raul Reiter
Aivis EidaSten EsnaAvo KeelArgo MeresaarJaanus NõmmsaluKristjan ÕuekallasRaimo PajusaluKert Toobal Rivo VesikViktor ŠaralievAustris ŠtalsPeatreener: Pasi Sakari RautioAbitreener: Raul Reiter
Ilmars BalodisAivis EidaSten EsnaAvo KeelArgo Meresaar Meris MerisaarJaanus NõmmsaluKristjan ÕuekallasRaimo PajusaluErgo SartakovAustris ŠtalsPeatreener: Pasi Sakari RautioAbitreener: Raul Reiter
Ilmars BalodisAivis EidaKristjan JürimaKarl JärvekülgAvo KeelVeiko LemberArgo Meresaar Jaanus NõmmsaluKristjan ÕuekallasRaimo PajusaluJanis SirelpuuAustris ŠtalsPeatreener: Pasi Sakari RautioAbitreener: Raul Reiter
Edgar JärvekülgMarkkus KeelMartti KeelKardo KõresaarTaavet LeppikTamar NassarJaanus NõmmsaluHarri PalmarHindrek PulkAndrus Raadik Arnas RumševičiusTimo TammemaaPeatreener: Avo KeelAbitreener: Toomas Jasmin
1 Ilja Kovaljov2 Silver Maar3 Taavet Leppik4 Toms Švans5 Martti Keel 6 Karl Lilles7 Tamar Nassar9 Richard Voogel10 Mattias Rahuoja11 Allar Keskülla12 Edgar Maier14 Mhait-Martin Pool15 Chizoba Eduardo Neves Atu16 Madis Parrol17 Atvars Ozolinš99 Siim EnnemuistPeatreener: Avo KeelAbitreener: Toomas Jasmin
Kunda külanõukogu

Kunda külanõukogu oli külanõukogu Rakvere rajoonis.
Kunda külanõukogu moodustati Eesti NSV Ülemnõukogu Presiidiumi 3. septembri 1960 seadlusega, millega jagati varasema Vihula külanõukogu territoorium Kunda, Haljala ja Viitna külanõukogu vahel.
Kunda külanõukokku kuulusid Andi, Andja-Paasküla, Aru, Eisma, Hiieküla, Iila, Kabeli, Kalda, Kaliküla, Karepa, Katela, Kiviküla, Kunda, Kureküla, Kutsala, Kuura, Letipea, Liiva, Linnuse, Malla, Marinu, Ojaküla, Paasküla, Pari, Põllu, Rannaküla, Rutja, Selja, Simunamäe, Soo, Tidriku, Toolse, Vainopea ja Villavere külad ning Andja, Aru ja Selja asundus. Kunda külanõukogu elanike arv 1970. aasta rahvaloenduse andmetel oli 1168.
Eesti NSV Ülemnõukogu Presiidiumi 27. detsembri 1968 seadlusega vähendati Kunda külanõukogu territooriumi 31 hektari võrra, mis liideti Kunda linnaga. Eesti NSV Ülemnõukogu Presiidiumi 31. märtsi 1972 seadlusega Kunda külanõukogu likvideeriti ning territoorium jagati Vihula, Kaarli ja Viru-Nigula külanõukogu vahel.
Kunda külanõukogu kuulus piiritsooni.
Esiliiga (jäähoki)

Esiliiga oli Eesti jäähoki tugevuselt teine liiga (esimene on Meistriliiga). See liiga eksisteeris 2006–2009.
Praha astronoomiline kell

Praha astronoomiline kell (tšehhi keeles "Pražský orloj") on keskaegne astronoomiline kell Praha vanalinna raekoja seinal. Valminud 1410. aastal, on see gooti teaduse ja tehnika väljapaistev saavutus ning oluline kultuurimälestis, olles ühtlasi astronoomilistest kelladest maailmas vanuselt kolmas ja vanim siiani töötav.
Ajalugu.
Praha raekoja kellatorn valmis 1410 ja selle seinale ehitati Karli ülikooli matemaatika ja astronoomia professori Jan Šindeli plaani järgi mehaaniline kellamehhanism. Astronoomiline numbrilaud ja skulptuurid valmisid kümme aastat hiljem. 15. sajandi lõpus lisandus astronoomilisele numbrilauale kalender. 16. sajandi keskel lisandusid kaks päikesekella. 17. sajandil omandas kella numbrilaud lõpliku kuju. Astronoomilise numbrilaua kohal aknaist väljuvad kaheteistkümne apostli skulptuurid lisati 19. sajandil. Elektrilise ajami sai kell 1954.
Praha astronoomiline kell on samal kohal aega näidanud 600 aastat. Aegade jooksul on kell korduvalt riknenud ja parandamist vajanud. 18. sajandi lõpus oli kell väga viletsas seisukorras. Seda parandati aastail 1787–1791 ja uuesti 1866. Siis asendati esialgne kroonrattaga käigumehhanism pendelmehhanismiga. Kell sai tugevasti kannatada mais 1945 Praha ülestõusu ajal. Kell taastati 1948.
Tehnilised detailid.
Kell asub raekoja lõunaseinal. Kellamehhanismil on kolm peamist komponenti:
Astronoomiline numbrilaud on kellamehhanismiga liigutatav astrolaab. Sellel on liikumatu keskmine ring ja liikuv välimine ring. Numbrilaua keskel on kolm liikuvat osutit:
Kalender on astronoomilse kella all. See näitab kuid ja päevi. Kalendri ketas teeb täisringi 365 päevaga.
Kaksteist apostlit teevad oma ringkäigu täistundidel kella üheksast hommikul kella üheksani õhtul. Apostlite ringkäigu lõppedes väljub apostlite kohal olevast aknast kukk ja kireb täistundi.
Sodiaagiringiga numbrilaua kummalgi küljel on kaks skulptuuri. Vasakul on Edevus ja Ahnus, paremal Surm, käes liivakell, ja Iha.
Teatro Gioco Vita

Teatro Gioco Vita on 1971. aastal rajatud Itaalias Piacenzas töötav lasteteater. Alates 1970. aastate lõpust kasutatakse seal varjuteatri tehnikat. 
Teatri kunstilised juhid on Diego Maj ja Fabrizzio Montecchi.
Le Théâtre des Ombres

Le Théâtre des Ombres on Prantsusmaal 1988. aastast tegutsev varjuteatritrupp. Selle liikmed kuuluvad ka Toulouse'i teatri Théâtre de la Voix Lactée truppi.
Le Théâtre du Petit Miroir

Le Théâtre du Petit Miroir on Prantsusmaal tegutsev trupp, mis annab lastele marionetiteatri ja varjuteatri etendusi. 
Teatri rajas 1978. aastal Jean-Luc Penso, kes oli viis aastat õppinud Taiwanil Li Tienlu juures.
Meghan Trainor

Meghan Elizabeth Trainor (sündinud 22. detsembril 1993 Nantucketis Massachusettsis) on USA laulja, helilooja ja produtsent.
Ta hakkas laulmist õppima 6-aastaselt ja laule kirjutama 11-aastaselt. Keskkooli ajal laulis ta džässansamblis ja ansamblis Island Fusion. Ta on lõpetanud Berklee Muusikakolledži.
2014. aastal avaldas ta debüütsingli "All About That Bass", mis püsis kaheksa nädalat singlite edetabelis Billboard Hot 100 esikohal. 2015. aastal ilmus debüütalbum "Title". Laul "All About That Bass" pälvis 57. Grammyde jagamisel aasta salvestise ja laulu auhinna.
2016. aastal võitis ta uue artisti Grammy auhinna.
Tema teine stuudioalbum "Thank You" ilmus 2016. aasta märtsis.
Trainori muusika on segu "bubblegum pop"ist, "blue-eyed soul"ist ja "doo-wop"ist.
Diskograafia.
Singlid.
Ta on teinud kaasa ka näiteks Fifth Harmony laulus "Brave Honest Beautiful" (albumilt "Reflection"; 2015), Jason Derulo laulus "Painkiller" (albumilt "Everything Is 4"; 2015) ja Charlie Puthi laulus "Marvin Gaye" (EP-lt "Some Type of Love"; 2015)
Meelte ja tunnete taimed

"Meelte ja tunnete taimed" (“Mielen ja rakkauden kasvit”) on Soomes 2006. aastal Werner Söderström Osakeyhtiö avaldatud taimeraamat, millesse autorid Sinikka Piippo ja Ulla Salo on kogunud valiku taimedest (ja üksikutest seentest). 
Raamat on eesti keeles ilmunud 2007. aastal Mari Vihuri tõlkes.
Kirjeldatud on maailma eri paigus kasvavaid taimi, nagu beetlipähkel, guaraana, kakaopuu, kohvipuu, katapõõsas, kokapõõsas, teepõõsas, harilik humal, teekummel, tseiloni kaneelipuu, harilik ingver, paprikad, sojauba, harilik vanill, harilik viinapuu, amasoonase kaapiväät, peioote-uimakaktus, must belladonna, harilik kanep, meskaliini-keepuu, inglitrompetid, kookospalm, kreeka pähklipuu, liht-naistepuna, harilik rosmariin, hõlmikpuu jpt. 
Taimede kirjeldustele on lisatud teavet botaanika, biokeemia, füsioloogia, farmaatsia, taimede ajaloo, kulinaaria, kosmeetika ja veel mitme valdkonna kohta ning illustratsioonid.
Stockholmi Eesti Segakoor

Stockholmi Eesti Segakoor on Stockholmis tegutsev umbes 30-liikmeline segakoor, mis on asutatud 2002. aastal. 
Koori repertuaaris on olulisel kohal eesti koorimuusika. Koor esineb traditsiooniliselt talve- ja kevadkontserdiga Stockholmis. Lisaks sellele osaleb koor Stockholmi eestlaskonna jaoks olulistel üritustel, nagu vabariigi aastapäeva tähistamine, esimese advendi jumalateenistus ning jõululaupäeva jumalateenistus.
Stockholmi Eesti Segakoori dirigendid on 2015. aasta alguse seisuga Epp Jaansoo, Toomas Tuulse ja Henry Turu. Varem on koori dirigeerinud ka Kaspar Kõrvits, Jaan Seim. Koori proovid toimuvad Stockholmi Eesti Majas.
2012. aastal esines Stockholmi Eesti Segakoor Tallinnas ning Pärnus kavaga "Varjud ja valgus". Koor on esinenud Eestis ka 2004., 2005. ja 2007. aastal. Samuti on segakoor osalenud Eesti üldlaulupidudel. Koor teeb koostööd Göteborgi Eesti Segakooriga, tantsurühmaga Virvel, ansambliga Sweedest Song, kammerkooriga Amabile ning teiste kultuurirühmade ja organisatsioonidega. Koor kuulub Rootsi Eestlaste Liitu.